section_heading: Slični sistemi
paragraph_text: Najveća sličnost s MSX sistemima bilo je računalo Spectravideo SV-328, za koje je tvrtka Spectravideo tvrdila u nekim propagandnim materijalima da su "MSX kompatibilna" prije izlaska prvog MSX računala. Sistemi nisu bili potpuno kopatibilni, jer za korištenje MSX softvera bilo je potrebno raditi pretvaranje binarnog koda, ili upisivanje koda za MSX BIOS u Spectravideo SV-328 preko kasetofona ili disketne jedinice prije nego što bi se mogao koristiti softver koji je napisan za MSX. Kućna računala: Sega SG-1000, Memotech MTX i ColecoVision bila su po svojim tehničkim svojstvima blizu MSXa, ali nisu bila potpuno kompatibilna. Ali, softverske kuće koje su razvijale softver za navedena računala, mogle su napisati inačicu za MSX s malim preinakama. Slično su činile i softverske kuće koje su razvijale softver za ZX Spectrum, jer zbog sličnosti i temeljnom mikroprocesoru te grafičke razlučivosti, preinačenje za rad na MSXu nije bio toliko zahtjevan posao. Posao je bio puno lakši kada je Spectrum 128 dobio isti integrirani krug za zvuk kao MSX.